Die wêreld in foto's – 22 Junie 2017 | Maroela Media
Die wêreld in foto's – 22 Junie 2017
Alan Forsyth van Skotland Donderdag in aksie tydens 'n hokkiewedstryd teen Korea in die hokkiewêreldliga vir mans in Londen. Foto: Nigel French, AP
Die jaarlikse monsoen-seisoen in Indië – wat gewoonlik duur van Junie tot Oktober – het vandeesweek oorstromings in Gauhati tot gevolg gehad. Foto: Anupam Nath, AP
Afgaanse veiligheidsbeamptes Donderdag op die terrein in dié land se Helmand-provinsie ná 'n aanval waarin minstens 15 mense dood en 50 beseer is. Volgens 'n plaaslike bron was daar 'n ontploffing by 'n bank in Lashkar Gah gevolg deur 'n skietery. Foto: Abduz Aziz Safdari, Xinhua
Inwoners van Manila in die Filippyne Donderdag aan't snuffel op soek na herbruikbare materiaal ná 'n verwoestende brand wat die afgelope week in die omgewing gewoed het. Meer as 100 hutte is in die brand vernietig en meer as 200 gesinne is dakloos gelaat. Foto: Rouelle Umali, Xinhau
Betogers Donderdag besig om buite die kantoor van die departement van binnelandse sake in Athene aan te dring dat die Griekse regering vir munisipale werkers wat korttermynkontrakte het of wie se kontraktermyne amper uitgedien is, permanente kontrakte moet aanbied. Foto: Petros Giannakouris, AP